Un judecător din Malta a respins extrădarea lui Paul de România, fugit din țară după condamnarea definitivă în dosarul „Ferma Băneasa” / Decizia poate fi contestată
Un judecător din Malta a respins, luni, extrădarea lui Paul de România, condamnat definitiv la închisoare în dosarul de corupție cunoscut drept ”Ferma Băneasa”.
La sfârșitul lunii aprilie 2024, Paul de România a fost depistat în Malta.
Un judecâtor maltez a respins, luni, extrădarea acestuia în România, susținând că există „un risc real” ca Paul de România să sufere o încălcare a drepturilor sale fundamentale dacă ar fi trimis extrădat.
Paul de România a fost dat în urmărire în decembrie 2020 după ce a fugit din România înainte de a fi condamnat definitiv de instanța supremă la 3 ani și 4 luni de închisoare în dosarul retrocedării ilegale a Fermei regale de la Băneasa. Prin urmare, instanța a refuzat să execute mandatul, scrie Times of Malta.
Cu toate acestea, Paul de România va rămâne în arest preventiv timp de trei zile, până când procurorul general va decide dacă va face sau nu apel la această decizie.
În 27 iunie 2022, el a fost prins pe stradă, la Paris, iar la verificări a prezentat un paşaport eliberat de autorităţile britanice. În luna septembrie, a fost eliberat din închisoare printr-o decizie a Curții de Apel Paris, fiind plasat sub control judiciar.
În 2024, o instanță din Franța a refuzat definitiv să îl extrădeze pe fugarul Paul de România. Alina Gorghiu a declarat că instanța de fond din Franța a respins predarea invocând compunerea nelegală a completului de judecată din România. Mai exact, faptul că unul dintre judecători nu ar fi depus jurământul la învestirea în funcție.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank